**Tisztelt Bizottság!**

Tájékoztatom a Tisztelt Bizottságot, hogy az AGORA Savaria Kulturális és Médiaközpont Nonprofit Kft. ügyvezetője a Bizottság jóváhagyását kérte az alább ismertetett pályázatok benyújtásához.

Az SZMSZ 51. § (3) bekezdés 25. pontja alapján a Gazdasági és Jogi Bizottság hagyja jóvá az önkormányzat vagy intézményei által benyújtásra kerülő pályázatokat, amennyiben azok önrészt nem igényelnek.

1. Hagyomány- és Ismeretátadás Kollégium – közművelődés szakterület

Téma: Közművelődési intézmények infrastrukturális fejlesztése, a szakmai feladatellátás színvonalának megőrzése, illetve növelése érdekében.

Megvalósítás időtartama: 2025. július 1. – 2026. június 30.

Igényelhető támogatás: 1.000.000,- Ft

Támogatás intenzitás mértéke: 100 % (vissza nem térítendő támogatás)

Pályázati díj: 10.000,- Ft + áfa

Benyújtás határideje: 2025. július 17.

1. Hagyomány- és Ismeretátadás Kollégium – közművelődés szakterület

Téma: Járási, vármegyei, országos és nemzetközi hatókörű közművelődési és közösségi események, rendezvények, valamint szakmai konferenciák megrendezése.

Megvalósítás időtartama: 2025. július 1. – 2026. június 30.

Igényelhető támogatás: 1.500.000,- Ft

Támogatás intenzitás mértéke: 100 % (vissza nem térítendő támogatás)

Pályázati díj: 15.000,- Ft + áfa

Benyújtás határideje: 2025. július 17.

1. Hagyomány- és Ismeretátadás Kollégium – ismeretterjesztés- és környezetkultúra szakterület

Téma: Magas színvonalú, hagyományteremtő, valamint többéves hagyománnyal rendelkező ismeretterjesztő és környezetkultúra rendezvények (szakmai tábor, konferencia, szakmai nap, előadás-sorozat, vetélkedő) megvalósítása.

Megvalósítás időtartama: 2025. május 1. – 2026. április 30.

Igényelhető támogatás: tervezetten 1.500.000,- Ft

Támogatás intenzitás mértéke: 100 % (vissza nem térítendő támogatás)

Pályázati díj: 15.000,- Ft + áfa

Benyújtás határideje: 2025. július 8.

1. Vizuális Művészetek Kollégiuma – filmművészet szakterület

Téma: Az „art” mozik infrastrukturális fejlesztése, az „art” mozik technikai színvonalának megőrzése, növelése, az „art” mozihálózat fennmaradásának biztosítása érdekében.

Megvalósítás időtartama: 2025. január 1. – 2025. december 31.

Igényelhető támogatás: tervezetten 1.000.000,- Ft/art terem

Támogatás intenzitás mértéke: 100 % (vissza nem térítendő támogatás)

Pályázati díj: 20.000,- Ft + áfa

Benyújtás határideje: 2025. július 9.

A pályázati díjakat a társaság saját erőből biztosítja, azok további önkormányzati forrást nem igényelnek.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2025. június „ ˮ**

 **/: Horváth Soma :/**

**Határozati javaslat**

**……/2025. (VI. 16.) GJB. sz. határozat**

1./ A Gazdasági és Jogi Bizottság az SZMSZ 51. § (3) bekezdés 25. pontja alapján jóváhagyja, hogy az AGORA Savaria Kulturális és Médiaközpont Nonprofit Kft. a Hagyomány- és Ismeretátadás Kollégium által kiírt, közművelődés szakterületen, 1.000.000,- Ft igényelhető támogatási összeg mellett kiírt felhívásra pályázatot nyújtson be.

2./ A Bizottság az SZMSZ 51. § (3) bekezdés 25. pontja alapján jóváhagyja, hogy az AGORA Savaria Kulturális és Médiaközpont Nonprofit Kft. a Hagyomány- és Ismeretátadás Kollégium által kiírt, közművelődés szakterületen, 1.500.000,- Ft igényelhető támogatási összeg mellett kiírt felhívásra pályázatot nyújtson be.

3./ A Bizottság az SZMSZ 51. § (3) bekezdés 25. pontja alapján jóváhagyja, hogy az AGORA Savaria Kulturális és Médiaközpont Nonprofit Kft. a Hagyomány- és Ismeretátadás Kollégium által kiírt, ismeretterjesztés- és környezetkultúra szakterületen, 1.500.000,- Ft igényelhető támogatási összeg mellett kiírt felhívásra pályázatot nyújtson be.

4./ A Bizottság az SZMSZ 51. § (3) bekezdés 25. pontja alapján jóváhagyja, hogy az AGORA Savaria Kulturális és Médiaközpont Nonprofit Kft. a Vizuális Művészetek Kollégiuma által kiírt, filmművészet szakterületen, 1.000.000,- Ft igényelhető támogatási összeg mellett kiírt felhívásra pályázatot nyújtson be.

5./ A pályázati díjak megfizetésére a társaság szokásos működési költségei nyújtanak fedezetet, további önkormányzati forrást nem igényelnek.

**Felelős:**  Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Horváth Zoltán, a társaság ügyvezetője)

**Határidő:** azonnal